Το πέτρινο σπίτι του κου Χρήστου και της κας Πέπης οι φωτογραφίες το αδικούν! Είναι πανέμορφο, παραδοσιακής αρχιτεκτονικής, ανακαινισμένο πλήρως, λειτουργικό, με υπέροχη βεράντα αλλά και με τέλειο υδρομασάζ από το οποίο δε θέλεις να βγεις! Ο κος Χρήστος μας οδήγησε στο σπίτι στο οποίο μας περίμενε ρακί, ρακόμελο αλλά και φρυγανιές με βούτυρο, μαρμελάδα και καφές. Εμείς και τα παιδιά μας ξετρελαθήκαμε και με το σπίτι αλλά και με το όμορφο ιστορικό χωριό του Μαρουλά αλλά και με τις τοπικές ταβέρνες με πραγματικά σπιτικό φαγητό. Το σημαντικότερο όμως είναι ότι και ο κος Χρήστος και η κα Πέπη είναι εξαιρετικά καλοί άνθρωποι, φιλόξενοι, πρόθυμοι να σας βοηθήσουν για ό,τι χρειαστείτε και οποιαδήποτε ώρα. Κε Χρήστο και κα Πέπη χαρήκαμε πάρα πολύ που σας γνωρίσαμε και ελπίζω να τα ξαναπούμε και να πιούμε κι έναν καφέ και μια ρακή όλοι μαζί μιας που δε προλάβαμε αυτή τη φορά! Ευχαριστούμε πολύ για όλα να είστε πάντα καλά!